మనోజ్ భారతిరాజా

**మనోజ్ కుమార్ భారతిరాజ** ( 1976 సెప్టెంబరు 11- 2025 మార్చి 25) తమిళ సినిమా నటుడు దర్శకుడు. ఆయన ప్రముఖ దర్శకుడు భారతీరాజా కుమారుడు. మనోజ్ 1999లో వచ్చిన *తాజ్ మహల్* సినిమాతో నటుడిగా అరంగేట్రం చేశారు మనోజ్ భారతి రాజా నటించిన సినిమాలలో *సముద్రం* (2001), *కడల్ పూక్కల్* (2001) అల్లీ అర్జున (2002), వరుశమెల్లం వసంతం (2002) *ఈరా నీలం* (2003), *అన్నకోడి* (2013), బేబీ (2015), మానాడు (2021), *[[విరుమాన్|విరుమన్]]* (2022)  సినిమాలు ఆయనకు మంచి గుర్తింపుని తీసుకువచ్చాయి. 

మనోజ్ నటుడిగా సినిమాలలోకి  రాకముందు తన తండ్రి భారతీ రాజా దర్శకత్వం వహించిన సినిమాలకు సహాయ దర్శకుడిగా పనిచేశాడు.

## కెరీర్
తమిళ చిత్ర పరిశ్రమ నటుడిగా మారడానికి ముందు మనోజ్ సహాయ దర్శకుడిగా  పని చేశాడు. మనోజ్ సౌత్ ఫ్లోరిడా విశ్వవిద్యాలయంలో నాటక కళలు అభ్యసించాడు.

తన తండ్రి భారతి రాజా దర్శకత్వం వహించిన 1999 లో విడుదలైన తమిళ సినిమా *తాజ్ మహల్* లో రియా సేన్ తో కలిసి మనోజ్ నటించాడు. నటులుగా రియా సేన్ కు మనోజ్ కు తాజ్ మహల్ తొలి సినిమా.  ఈ చిత్రం బాక్సాఫీస్ వద్ద ప్రేక్షకులను ఆకట్టుకోలేకపోయింది, అయితే ఎ. ఆర్. రెహమాన్ సంగీత దర్శకత్వంలో వచ్చిన పాటలు ప్రజాదరణ పొందాయి. తాజ్ మహల్ సినిమా తర్వాత, మనోజ్ ప్రముఖ తమిళ నటుడు శరత్ కుమార్  తో కలిసి సముద్రం అనే సినిమాలో నటించాడు.  ఈ సినిమా కూడా బాక్సాఫీస్ వద్ద విఫలమైంది, బాక్సాఫీస్ ప్రేక్షకులను ఆకట్టుకోలేనప్పటికీ విమర్శకుల ప్రశంసలు అందుకుంది, ఈ సినిమాకు గాను భారతీ రాజాకు ఉత్తమ రచయితగా జాతీయ అవార్డు లభించింది. ఆ తరువాత మనోజ్ శరణ్  అల్లీ అర్జున సినిమాలో రిచా పల్లోడ్ తో కలిసి నటించాడు, ఈ సినిమా ఒక మాదిరిగా ఆడింది. ఆ తర్వాత మనోజ్ నటించిన *వరుషమెళ్ళం వసంతం*  *పల్లవన్* సినిమాలు,  వాణిజ్యపరంగా విజయం సాధించలేకపోయాయి. తరువాత, మనోజ్ ప్రముఖ తమిళ నటుడు సత్యరాజ్ నటించిన  మహా నడిగాన్ సినిమా లో అతిధి పాత్రలో నటించాడు . మనోజ్ తెలుగు సినిమా లెమన్ లో నటించాడు కానీ ఈ సినిమా విడుదల కాలేదు.

మనోజ్ తన తండ్రి భారతీరాజా దర్శకత్వం వహించిన సినిమాలకు సహాయ దర్శకుడుగా పనిచేశాడు. ప్రముఖ చిత్రనిర్మాత మణిరత్నం తో కలిసి మనోజ్ *[[బొంబాయి (సినిమా)|బొంబాయి సినిమాలో]]* పనిచేశారు. 2008 నుండి 2010 వరకు, మనోజ్ దర్శకుడు ఎస్. శంకర్ వద్ద సహాయకుడిగా పనిచేశాడు. 2007 నుండి, మనోజ్ తన తండ్రి చిత్రం *[[ఎర్ర గులాబీలు|సిగప్పు రోజక్కల్]]* ను రీమేక్ చేయడానికి సిద్ధంగా ఉన్నాడని వార్తలు వచ్చాయి, అయితే ఈ వార్తలను మనోజ్ కొట్టిపారేశాడు. 2012లో, విడుదలైన అన్నకోడియుమ్ కొడవీరానుమ్ లో మనోజ్ ప్రతి నాయకుడిగా నటించాడు, తర్వాత ఏడు సంవత్సరాల వరకు సినిమాలలో నటించలేదు. ఏడు సంవత్సరాల విశ్రాంతి తర్వాత తిరిగి మనోజ్ సినిమాల్లోకి తిరిగి వచ్చారు.

## వ్యక్తిగత జీవితం
మనోజ్ భారతి రాజా 2006 నవంబర్ 19న నటి నందనా వివాహం చేసుకున్నాడు, ఆమె ఏబిసిడి  సక్సెస్ వంటి తమిళ సినిమాలలో. సాధురియన్ సినిమాలో ఆయనతో కలిసి నందనా నటించింది. నందనా స్వస్థలమైన కేరళ కోళికోడ్లోని ఆశిర్వాద్ వివాహ మందిరంలో ఈ వివాహం జరిగింది, అదే సమయంలో 1 డిసెంబర్ 2006న తమిళనాడు చెన్నై మేయర్ రామనాథన్ చెట్టియార్ హాల్లో గ్రాండ్ రిసెప్షన్ జరిగింది. ఈ దంపతులకు ఇద్దరు కుమార్తెలు, అర్థిక  మతివాదని ఉన్నారు.

## మరణం
మనోజ్ 2025 మార్చి 25న గుండెపోటు మరణించాడు. నటుడు ఒక నెల క్రితం సిమ్స్ ఆసుపత్రిలో ఓపెన్ హార్ట్ సర్జరీ చేయించుకున్నాడు  ఇంట్లో కోలుకుంటున్నాడు. నివేదికల ప్రకారం, అతను ప్రాణాంతకమైన గుండెపోటును ఎదుర్కొనే ముందు చాలా రోజులుగా అనారోగ్యంతో బాధపడుతున్నాడు.

## ఫిల్మోగ్రఫీ

### నటుడిగా

#### టెలివిజన్

### దర్శకుడిగా

* మార్గజీ థింగల్ (2023)

### గాయకుడిగా

## మూలాలు



వర్గం:1976 జననాలు
వర్గం:2025 మరణాలు
వర్గం:తమిళ సినిమా నటులు
వర్గం:తమిళ సినిమా దర్శకులు
వర్గం:తమిళ సినిమా నేపథ్యగాయకులు
వర్గం:తమిళనాడు వ్యక్తులు